John R. Hildebrand Jr. (Sausalito, Kalifornia, 1988. január 3. –) amerikai autóversenyző. Jelenleg az IndyCar Series-ben versenyzik az Ed Carpenter Racing tagjaként. Beceneve Captain America. A 2011-es indianapolisi 500 utolsó körének utolsó kanyarjában csúszott meg, és törte össze autóját, ezért nem tudta megnyerni legelső Indy 500-as versenyét. Végül a második lett Dan Wheldon mögött. Már 2013-ban sem vett részt minden versenyen, 2014 óta pedig csak az Indianapolis-ban rendezett futamokon indult el.